paragraph_text: Hacker je bio hrvatski časopis posvećen računalnim i konzolaškim igrama. Pokrenut je 1994. godine i ubrzo je stekao velik broj poklonika i čitatelja. Hacker je za svo vrijeme svog izlaženja bio najčitaniji gaming magazin u Hrvatskoj i bio je predvodnik u razvoju i popularizaciji gaming kulture. Svojim načinom pisanja i odabirom tema, Hacker je pratio trendove svjetskih gaming magazina ali je brojnim rubrikama, kolumnama, tekstovima savjetodavnog karaktera i bibliotekom koju je objavio uz časopis, utjecao na informatičku pismenost. Hacker je nakon godina izdavanja pod okriljem privatnog izdavača, nekoliko posljednjih godina svojeg izlaženja bio pod okriljem najvećeg hrvatskoh izdavača, EuropaPress Holdinga. Sredinom 2006., EPH, donosi odluku o gašenju časopisa.